Aeroflot

**Aeroflot** () on Venäjän kansallinen lentoyhtiö. Yhtiön kotipaikka on Moskovassa. Lentoyhtiön katsotaan saaneen alkunsa 9. helmikuuta 1923, kun Neuvostoliiton siviili-ilmailuneuvosto perustettiin. Nimi Aeroflot () otettiin käyttöön 25. helmikuuta 1932. Neuvostoliitossa Aeroflot oli kansallinen lentoyhtiö ja maailman suurin lentoyhtiö. Neuvostoliiton ajoista muistuttaa edelleen yhtiön logossa olevat sirppi ja vasara.

Vuonna 1990 Aeroflotilla lensi 138 miljoonaa matkustajaa vuodessa.

Neuvostoliiton purkauduttua Venäjällä organisoitiin matkustajaliikenne uudelleen 28. heinäkuuta 1992, ja Aeroflotista tuli 51-prosenttisesti valtion ja 49-prosenttisesti työntekijöiden omistama venäläinen lentoyhtiö. Samana vuonna alettiin kehittää palvelua ja hankittiin Airbusilta Airbus A310-300 -koneita. Vuonna 1994 Aeroflot hankki käyttöönsä Boeing 767-300ER- ja Iljušin Il-96-300 -lentokoneita pitkien matkojen lentoja varten. Aeroflotin koneet lentävät yli 80 kohteeseen lähes 50 maassa.

Yhtiössä työskentelee noin 14&nbsp;700 ihmistä. Aeroflotin osake noteerataan Moskovan pörssissä (MICEX-RTS). Yhtiö sijoittui Forbesin suuryritysten kevään 2013 listalla Venäjän 30. suurimmaksi ja koko maailman 1974. suurimmaksi julkisesti noteeratuksi yritykseksi.

Vuosikertomuksen mukaan Aeroflot-yhtiön tytäryhtiöitä olivat vuonna 2012 seuraavat lentoyhtiöt: Rossija Russian Airlines, Orenburg Airlines, Sakhalinskije Aviatrassy (Sakhalin Airlines) ja Vladivostok Avia.

Yhtiön omistuksessa on kaksi erillistä lentoyhtiötä: Aeroflot-Don sekä Aeroflot-Nord.

Venäjän hyökättyä Ukrainaan helmikuussa 2022 Aeroflotin kurssi on romahtanut. Euroopan unionin pakotteet estävät varaosien viennin Venäjälle ja lopettivat lennot Eurooppaan ja Pohjois-Amerikkaan. Koneista iso osa on leasing-koneita, joiden sopimusten pitäisi päättyä 29. maaliskuuta, mutta on epäilty, ettei Venäjä luovuta koneita. 27. huhtikuuta 2022 Skyteam erotti Aeroflotin alianssistaan Venäjän Ukrainaan kohdistaman hyökkäyksen vuoksi.

## Laivasto


Tiedosto:Aeroflot, VP-BNL, Airbus A320-214 (16455357842) (2).jpg|Aeroflotin Airbus A320-200 Pulkovon kansainvälisellä lentoasemalla.
Tiedosto:Aeroflot A321 (VQ-BEA) @ LHR, Oct 2019.jpg|Aeroflotin Airbus A321-200 Heathrow’n lentoasemalla.
Tiedosto:SU AFL Aeroflot Airbus A350 VQ-BFY (50563082652).jpg|Aeroflotin Airbus A350-900 laskeutumassa Manchesterin lentoasemalle.
Tiedosto:Aeroflot, VQ-BHD, Boeing 737-8LJ (28255422938).jpg|Aeroflotin Boeing 737-800 laskeutumassa Šeremetjevon kansainväliselle lentoasemalle.
Tiedosto:Aeroflot, VP-BPG, Boeing 777-3M0 ER (37631034146).jpg|Aeroflotin Boeing 777-300ER
Tiedosto:Aeroflot, RA-89102, Sukhoi Superjet 100-95B (26834894207).jpg|Aeroflotin Suhoi Superjet 100-95 laskeutumassa Tallinnan Lennart Meri -lentoasemalle.


### Nykyinen laivasto

Helmikuussa 2023 Aeroflotin laivasto koostui seuraavista konetyypeistä. Laivaston keski-ikä on 7,1 vuotta.

### Historiallinen laivasto

Aeroflot operoi aiemmin myös kolmea McDonnell Douglas MD-11F -rahtikonetta mutta poisti ne käytöstä elokuussa 2013 lentorahdin huonon markkinatilanteen vuoksi.

## Onnettomuudet

Yhteensä Aeroflot on menettänyt historiansa aikana ainakin 627 lentokonetta onnettomuuksissa, joissa on kuollut ainakin 8&nbsp;854 ihmistä. Useissa onnettomuuksissa kuolonuhrien määrä ei kuitenkaan ole tiedossa, joten luku on lähinnä suuntaa antava. Neuvostoliiton hajoamisen jälkeen Aeroflotin lentoturvallisuus on kuitenkin huomattavasti parantunut. Tästä on esimerkkinä Jet Airliner Crash Data Evaluation Centren vuoden 2014 turvallisimpien lentoyhtiöiden lista, jolla Aeroflot saavutti sijan 37. Taakse jäivät muun muassa Air France, American Airlines ja SAS. JACDECin vuoden 2021 tilastoissa Aeroflot on maailman 90:nneksi turvallisin lentoyhtiö .

## Vertailutuloksia
Skytraxin palvelutasovertailussa Aeroflot on saanut neljä tähteä viidestä.

## Lähteet

## Aiheesta muualla

* Aeroflotin virallinen verkkosivusto